Kjúklingaréttir – Kostur Spörum og njótum lífsins Skip to main content Toggle navigation Kostur Spörum og njótum lífsins Vörur Tilboð Uppskriftir Staðsetning Fyrirtækið Bloggið Hafa samband Kjúklingaréttir Ofnbakaður kjúklingur febrúar 13, 2017febrúar 13, 2017 Linda Benediktsdóttir Ég var ekkert að gera þennan rétt flókinn en það er líka það sem mér líkar svo vel við þessa eldunaraðferð. Öllu er hent í einn pott og potturinn settur í ofninn, svo rúmum klukkutíma seinna er maturinn tilbúinn! Ef þið hafið ekki ennþá smakkað Honey Garlic Rub frá Weber þá hreinlega verðið þið að gera það núna! Þetta krydd er það besta sem er til að mínu mati og gengur með nánast öllu. Hvort sem það er kjúklingur, lambalæri eða hamborgarar þá er þetta krydd líklegt til þess að gera matinn þinn að þeim besta sem þú hefur smakkað lengi. Heilgrillaður kjúklingur: Heill kjúklingur Honey garlic rub frá Weber Sæt kartafla 2 shallot laukar 1 gul paprika Rósakál Aðferð: Stillið ofninn á 200ºC. Kryddið kjúklinginn vel með honey garlic rub frá weber (ekkert vera að spara það) og setjið hann í pottinn. Skerið allt grænmetið (fyrir utan rósakálið) niður í hæfilega stóra bita og setjið það í pottinn með kjúklingnum. Bakið kjúklinginn inn í ofni með lokinu á í klukkutíma, takið lokið af og haldið áfram að baka í 20-30 mín. Njótið vel! Ykkar, Linda Ben Allar vörur sem fjallað er um í þessari færslu fást í Kosti Read More Heitir og stökkir kjúklingavængir með gráðostasósu janúar 25, 2017 Linda Benediktsdóttir Þessi uppskrift gefur ykkur stökka húð á kjúklingavængina eins og þeir væru djúpsteiktir. Lyftiduftið í uppskriftinni er einmitt það sem gefur vængjnum þessa stökku áferð og svo alls ekki gleyma því að setja það í kryddblönduna. Frank's RedHot Sauce er löngu orðin klassík og er algjört nauðsyn til að gera góða og sterka vængi. Það er smekksatriði hversu mikla sósu þarf að setja á vængina svo smakkið ykkur endilega til. Ég mæli með að þið njótið kjúklingavængjanna með gráðostasósunni hér fyrir neðan, frönskum og ef til vill uppáhalds bjórnum ykkar. Heitir og stökkir kjúklingavængir með gráðostasósu, uppskrift: 1 bakki kjúklingavængir 1 msk salt 1 tsk salt 1 tsk heitt reykt paprikukrydd 1 msk lyftiduft Frank's RedHot sósa Aðferð: Stilli ofninn á 220ºC. Byrjið á því að skera kjúklingavængina í sundur en það er gert með því að leggja vænginn saman og beina liðamótunum upp, skera á þau, leggja vænginn aftur niður og skera alveg í gegn. Blandið öllum kryddunum og lyftiduftinu saman, setjið kjúklingavængina og kryddið í stóra skál og veltið vængjunum vel upp úr kryddinu. Setjið smjörpappír á ofnplötu, leggið grind á ofnplötuna (ég nota grind sem er vanalea notuð til að kæla kökur en það er líka hægt að nota ofngrind) og raðið kjúklingavængjunum á grindina. Bakið vængina inn í ofni í um það bil klukkutíma og snúið vængjunum á 15-20 mín fresti. Takið vængina út úr ofninum og setjið þá í skál, hellið Frank's Hot Wing's sósu yfir og berið fram með gráðostasósunni. Gráðostasósa 125 ml majónes 90 ml sýrður rjómi 60 g gráðostur salt og pipar eftir smekk Aðferð: Hræðið majónesið og sýrða rjóman saman í skál. Brjótið gráðostinn smátt út í og hrærið saman við Kryddið með salt og pipar eftir smekk. Njótið vel! Ykkar, Linda Benediktsdóttir Öll hráefni í þessa færslu fást í Kosti Read More Ranch kjúklingaréttur úr aðeins þremur hráefnum! nóvember 22, 2016nóvember 22, 2016 Linda Benediktsdóttir Uppskriftir gerast varla einfaldari en af þessum gómsæta og safaríka ranch kjúklingarétt. En hún inniheldur aðeins þrjú hráefni: kjúkling, ranch sósu og brauðteninga! Ranch kjúklingur, uppskrift: 4 kjúklingabringur 1 bolli ranch sósa 2 bollar muldir brauðteningar Aðferð: Kveikið á ofninum og stillið á 200ºC. Byrjið á því að mylja brauðteningana og setjið í stóra skál Setjið sósuna í aðra stóra skál. Veltið hverri kjúklingabringu fyrst upp úr sósunni og svo vel upp úr brauðteninga mynslum þannig að þeir þekji bringuna. Setjið bringurnar í eldfast mót og bakið í ofni í um það bil 45 mín eða þangað til þær eru eldaðar í gegn. Njótið vel! Ykkar, Linda Benediktsdóttir Öll hráefni í þessa uppskrift fást í Kosti. Read More Hollar og matarmiklar tilbúnar súpur fást í Kosti nóvember 22, 2016nóvember 22, 2016 Linda Benediktsdóttir Kostur selur tilbúnar súpur sem eru framleiddar í hágæða eldhúsi einungis fyrir þá. Til eru þrennskonar mismunandi súpur, mexíkósk kjúklingasúpa, ungversk gúllassúpa og íslensk kjötsúpa. Þær eru búnar til úr bestu fáanlegum hráefnum og innihalda ekki rotvarnarefi. Súpurnar eru mjög matarmiklar og innihalda mikið kjöt. Það er rosalega þægilegt að keyta keypt tilbúnar, hollar og bragðgóðar súpur á hagstæðu verði þegar maður hefur ekki tíma til að elda sjálfur. Það eina sem maður þarf að gera er að hita súpuna í potti, svo er mjög gott að bæta út í sýrðum rjóma, rifnum osti og snakki. Mér finnst fjölkorna snakkið frá Food Should Taste Good virkilega bragðgott snakk. Það inniheldur hörfræ, sesam fræ og quinoa án þess að vera "of hollt" á bragðið. Það hentar því vel með súpum í hádegismat eða kvöldmat þegar maður vill frá holla og góða næringu. Snakkið er glútein frítt, vegan, lágt í sodium, inniheldur ekki kólestról og er ekki erfðabreytt. Ég vona að þið prófið þessar yndislegu súpur, þið verðið ekki vonsvikin! Ykkar, Linda Ben Read More Ofnbakaður heill kjúklingur eldaður í einu fati með fullt af grænmeti október 3, 2016 Linda Benediktsdóttir 1 Comment Galdurinn við þennan ofnbakaða kjúkling er að pensla smjöri yfir hann 2x á meðan hann er í ofninum, þannig hellst hann meira "djúsí" og grænmetið verður rosalega gott. Notið endilega það grænmeti sem þið eigið í þennan rétt og setjið eins mikið af því og þið viljið. Ég mæli sterklega með að þið nælið ykkur í Kick'n Chicken kjúklingakryddið frá Weber næst í Kosti. Ég fæ alltaf hrós fyrir eldamennsku þegar ég nota það á heilann kjúkling, það er svo æðislega bragðgott! Ofnbakaður heill kjúklingur eldaður í einu fati með fullt af grænmeti: 1 heill kjúklingur 1 sæt kartafla Gulrætur Sveppir 1 rauðlaukur 3 msk smjör 1 sítróna Steinselja Salt og pipar Kick'n chicken krydd frá Weber Aðferð: Byrjið á því að stilla ofninn á 200ºC. Hreinsið kjúklinginn og kryddið hann að innan með salt og pipar. Skerið 1 sítrónu niður í sneiðar og setjið helminginn af sneiðunum inn í kjúklinginn. Kryddið kjúklinginn með salt, pipar og kick'n chicken kryddinu frá Weber. Setjið kjúklinginn inn í ofn. Flysjið sætu kartöfluna og gulræturnar. Skerið svo í bita stóra bita og þegar kjúklingurinn hefur verið inn í ofni í um það bil 20 mín þá setjiði þetta í fatið. Bræðið 2 msk af smjöri og penslið helmingnum yfir kjúklinginn í leiðinni. Skerið laukinn og sveppina niður og steikið upp úr 1 msk af smjöri á pönnu. Þegar kjúklingurinn hefur verið inn í ofni í um það bil 50 mín þá setjiði þetta inn í ofninn. Peslið afganginum af brædda smjörinu yfir kjúklinginn í leiðinni. Eldið kjúklinginn þangað til hann er tilbúinn. Tími fer eftir þyngd en það getur tekið um það bil klukkutíma til klukkutíma og korter. Til að athuga hvort hann sé tilbúinn þá er gott að skera í þykkasta hlutann af bringunni og ef glær vökvi kemur upp er kjúklingurinn tilbúinn. Setjið sítrónu sneiðar og steinselju í fatið og berið fram í fatinu. Njótið vel! Ykkar, Linda Benediktsdóttir Öll hráefni í þessa uppskrift fást í Kosti Read More Fljótlegar kjúklingavefjur sem eru fullkomnar í nestið september 19, 2016 Linda Benediktsdóttir Það getur sparað heilmikið að taka með sér nesti, auk þess að nestið getur oft á tíðum verið hollara en það sem maður kaupir sér út í búð. Hér gef ég ykkur uppskrift af gómsætum vefjum sem ég trúi að svíki engann þegar kemur að bragði og gæðum. Það er þægilegt að notast við frosna tilbúna kjúklingabita í þennan rétt því það er svo einfalt. Þessir frá CP Flaming' Chicken Tenders eru alveg rosalega bragðgóðir og minna mig helst á einn frægan kjúklingastað sem þið þekkið alveg pottþétt en ég vil samt helst ekki nefna á nafn 😉 Ég hef oft fjallað um vefjurnar frá Toufayan hér á blogginu en þetta eru lang bestu vefjur sem ég hef smakkað. Þær eru þunnar, þéttar og bragðmiklar. Maður finnur greinilega fyrir gæðunum í bragðinu. Ég elska svo að nota salatið frá organic girl aðallega vegna þess að það þarf ekki að þvo það, þannig slepp ég við að setja hálf rakt salat á matinn minn sem gerir það að verkum að maturinn er ferskari. Ég nota svo ranch sósu frá Hidden Valley en hún kemur góðu jafnvægi á vefjuna á móti bragðsterku kjúklingabitunum. Það er alveg ótrúlega mikið sem maður getur notað ranch sósur í og því er sniðugt að kaupa svona stóra flösku af henni. Þið megið gera ráð fyrir að ég muni gefa ykkur aðra uppskrift á næstunni með ranch sósu, svo góð er hún. Fljótlegar kjúklingavefjur sem eru fullkomnar í nestið: 8 stk Flaming chicken tenders 2 toufayan glútein fríar vefjur 1 avocadó 2 lúkur spínat 2 msk feta ostur Hidden Valley Ranch sósa Aðferð: Setjið kjúklinginn inn í 200°C heitann ofn í 20 mín. Smyrjið ranch sósunni á 2 vefjur. Setjið spínatið á vefjurnar. Skerið avocadóið niður og setjið á vefjurnar. Setjið kjúklinginn á vefjurnar og lokið vefjunum með því að brjóta upp hluta af vefjunni sem er lengst frá ykkur og rúllið henni svo upp á hliðinni. Þannig lokum við botninum á vefjunni þannig það leki ekki úr henni. Rúllið vefjunum inn í smjörpappír svo þær haldist lokaðar. Njótið vel! Ykkar, Linda Benediktsdóttir Öll hráefni í þessa uppskrift fást í Kosti Read More Fljótlegur og ljúffengur tælenskur "stir fry" réttur september 5, 2016september 5, 2016 Linda Benediktsdóttir Simply Asia framleiðir hefðbundnar asískar matvörur, framleiddar í Asíu úr náttúrulegum hágæða hráefnum. Mikil ástríða fer í hverja vöru hjá þeim svo að við getum á auðveldan hátt eldað ljúffengan alvöru asískan mat heima hjá okkur. Ég notaðist við venjulega pönnu þegar ég gerði þennan rétt einfaldlega vegna þess að ég á ekki wok pönnu, en ef þið eigið hana til þá klárlega notið þið hana. Með wok pönnu stjórnar maður betur hvað maður vill steikja því hitinn er mestur í botninum á pönnunni en lægstur upp við kantana. Þannig þarf maður mögulega ekki að taka kjúklinginn af pönnunni á meðan maður steikir grænmetið eins og ég gerði. Fljótlegur og ljúffengur tælenskur "stir fry" réttur, uppskrift: 2 kjúklingabringur 1/2 pakki tælenskar núðlur úr brúnum hrísgrjónum 1 poki Simply Asia, Stir fry sósa, spicy kung pao 1 dós bambus 1 dós baby corn 1 gul paprika 1 lítil brokkolí haus 1 fljólublá gulrót Aðferð: Byrjið á því að skera kjúklingabringurnar í bita stóra bita. Steikið þær upp úr olíu þangað til þær eru eldaðar í gegn (óþarfi að krydda bringurnar hér þar sem sósan gefur bragðið á eftir). Takið bringurnar af pönnunni og leggið til hliðar. Setjið vatn í pott og sjóðið. Opnið báðar dósirnar og hellið vatninu af. Skerið paprikuna og brokkolíið niður í litla bita. Steikið bambusinn, baby corn-ið, brokkolíið og paprikuna á pönnunni þangað til það er byrjað að brúnast svolítið. Á meðan grænmetið er á pönnunni þá ætti vatnið að vera farið að sjóða, þá setjið þitt núðlurnar í pottinn. Sjóðið þær þangað til þær eru orðnar linar en örlítið stökkar ennþá inní. Setjið kjúklinginn aftur á pönnuna ásamt sósunni og hrærið saman. Setjið núðlurnar á pönnuna og steikið þangað til þær eru tilbúnar og allt hefur blandast vel saman. Rífið fljólubláu gulrótina yfir réttinn. Njótið vel! Ykkar, Linda Benediktsdóttir Allar vörur sem fjallað er um í þessari færslu fást í Kosti. Read More Auðvelt kjúklingapasta með spínati og tómötum ágúst 16, 2016 Linda Benediktsdóttir Auðvelur, fljótlegur og bragðgóður pastaréttur sem er fullur af hollu og góðu grænmeti. Grófa heilhveiti pastað frá Garofalo er æðislega gott og mjög hollt fyrir alla. Þessi réttur er eldaður á einni pönnu, fyrst er kjúklingurinn steiktur og tekinn til hliðar, svo er grænmetið steikt á sömu pönnu og hún ekki þrifinn á milli. Þannig notum við bragðið af kjúklingnum betur þannig að sósan verður bragðmeiri og betri. Auðvelt kjúklingapasta með spínati og tómötum, uppskrift: 3 Kjúklingabringur 250 gróft penne pasta 1 tsk papriku krydd ½ tsk timían ½ tsk basil ½ tsk oregano 2 stk hvítlauksrif 150 g spínat 8 kirsuberjatómatar Hvítlauks ostur, rifinn 200 ml rjómi Aðferð: Setjið vatn í pott og sjóðið. Á meðan suðan er að koma upp þá byrjið þið á að skera kjúklingabringurnar í bita stóra hluta. Kryddið kjúklingabringurnar með papriku kryddi, timían, basil og oregano. Steikið kjúklingabitana á pönnu þangað til þeir eru eldaðir í gegn og setjið svo á disk með álpappír yfir. Ef suðan er komin upp í pottinum þá setjið þið ½ tsk salt í vatnið og ólífu olíu, setjið svo pastað ofan í pottinn og sjóðið þangað til það er tilbúið. Á sömu pönnu á vægum hita steikið þið 2 hvítlauksrif sem hafa verið skorin smátt niður, tómatana og spínatið. Hellið rjómanum yfir pönnuna og rífið hvítlauksostinn. Látið suðuna koma rólega upp. Setjið kjúklinginn aftur á pönnuna og látið malla stutta stund. Þegar pastað er tilbúð hellið þið vatninu af því og setjið á pönnuna, blandið saman. Njótið vel! Ykkar, Linda Benediktsdóttir Öll hráefni í þessa uppskrift fást í Kosti. Read More Fljótlegur og bragðmikill osta kjúklingaréttur eldaður í einu fati ágúst 8, 2016 Linda Benediktsdóttir Þessi réttur varð til þegar ég vissi ekkert hvað ég ætti að gera við kjúklingabringurnar mínar. Það eina sem ég vissi var að rétturinn varð að vera fljótlegur og góður. Ég tók á það ráð að skella kjúklingnum í eldfast mót, útbjó ostamauk með Nutribullet tækinu mínu úr feta osti, hvítlauk og ólífum, setti svo smá meiri ost (aldrei of mikið af osti er það nokkuð?) og skellti réttinum inn í ofn, búið! Útkoman var brjálæðislega góð og því langar mig að deila þessum rétti með ykkur! Það er svo mikil snilld að eiga Nutribullet á stund sem þessari, þá er hægt að búa til svona mauk með nánast engri fyrirhöfn. Ekkert vesen að þrífa klunnalega matvinnsluvél, bara skella litla Nutribullet glasinu inn í uppþvottavél (tekur ekkert pláss, bara eins og venjulegt glas) og þá er sagan búin. Fljótlegur og bragðmikill osta kjúklingaréttur eldaður í einu fati, uppskrift: 4 kjúklingabringur ½ krukka feta ostur 1 krukka ólífur 2 hvítlauksgeirar Mozarella ostur (má sleppa) Salt og pipar Kick'n Chicken krydd frá Weber 200 ml rjómi (má sleppa) Aðferð: Kveikið á ofninum og stillið á 200°C. Leggið kjúklingabringurnar í eldfasta mótið. Maukið saman fetaost, hvítlauk og ólífur í lítið Nutribullet glas. Setjið maukið jafnt ofan á hverja bringu. Ef þið eigið auka ost þá megiði endilega setja hann ofan á bringurnar líka. Kryddið kjúklinginn með salt, pipar og Kick'n Chicken kryddi frá Weber Ég setti smá rjóma út á eldfastamótið en það er þó alls ekki nauðsynlegt. Eldið inn í ofninum í um það bil 45 mín eða þangað til kjúklingurinn er eldaður í gegn. Njótið vel! Ykkar, Linda Benediktsdóttir Öll hráefni sem nefnd eru í þessari færslu og Nutribullet matvinnsluvélin fást í Kosti. Read More Æðislegur kjúklingaréttur í Suður Amerískum stíl júní 20, 2016 Linda Benediktsdóttir Oft er staðan sú að maður vill helst geta töfrað fram æðislega góðan rétt á sem allra fyrst. Þessi réttur er einmitt þannig. Hann er stútfullur af góðum brögðum sem passa vel saman, hann er léttur en á sama tíma djúsí. Það besta er að það tekur bara 25-30 mín að útbúa hann! Rétturinn inniheldur lime, kóríander og chilli en sú blanda minnir mann svolítið á Suður Ameríku. Endilega prófið og látið mig vita hvernig ykkur finnst! Uppskrift: 4 kjúklingabringur Salt og pipar 1 msk ólífu olía 1 laukur, skorinn smátt niður 1 bolli kjúklingasoð, ég mæli með better than bouillon 1 msk lime safi lítið búnt kóríander, skorið niður (u.þ.b. 1 msk) ½ tsk chilli krydd 1 dl rjómi 2 msk smjör Aðferð: Kveikið á ofninum og stillið á 200ºC. Setjið kjúklingabringurnar í poka og berjið þær niður með kjöt hamari þannig að þær verði sléttar og um það bil 1 cm í þykkt. Kryddið þær með salt og pipar. Steikið bringurnar létt upp úr olíu þangað til þær hafa lokast fullkomlega en ekki eldaðar í gegn. Takið bringurnar af pönnunni og setjið þær í eldfast mót. Steikið laukinn á pönnunni. Bætið kjúklingasoðinu á pönnuna ásamt lime safanum, kóríander, chilli og rjómanum. Sjóðið saman. Bæti smjörinu út í sósuna til að fá gljáa. Hellið sósunni út á kjúklinginn og setjið inn í ofn í 20 mín eða þangað til kjúklingurinn er eldaður í gegn. Skreytið réttinn með lime bátum og fersku kóríander ef þið viljið. Njótið vel! Ykkar, Linda Benediktsdóttir Öll hráefni í þessa uppskrift fást í Kosti Read More Posts navigation Older posts Síður Hver er bloggarinn okkar? Flokkar Brauð Bröns Drykkir Grænmetisréttir Kjúklingaréttir Kökur/Eftirréttir Kvöldmatur Meðlæti Millimál Uncategorized Veislur Search for: Please follow & like us :) Facebook Like Box Facebook Page Id is missing in Widget settings. Skráðu þig á póstlista Nýlegar færslur Morgungrautur með berjum Lífræn vanillu kaka með súkkulaðikremi frá Organics Vegan stökkir lundir Ómótstæðilegt kókos popp! Jarðaberja og banana hafrakökur Spörum og njótum lífsins All rights reserved.